
Anotatsiya. Çölmekçilik insanlıqqa malüm olğan eñ qadimiy 
zenaatlardan biridir. Qadimiy tarihnıñ ilklerinde tek funktsional hususiyetke saip 
edi. Vaqıt keçken sayın, keniş içtimaiy defiişmeler ve inkişaf ile tecribe ve 
ameliy tedqiqler sayesinde malzeme keyfiyeti yahşılaştırıldı, işnifi ve netice 
olaraq yapqan malları ustalığı küçlendi, zenaat, dünyanı er regionında 
ket-kete daa ziyade estetik alâmet ve yerli hususiyet qazandı. 

Qırımnıñ coğrafik, siyasiy, iqtisadiy vaziyeti, qadimiy zamanlardan berli 
cdünyalarnıfıb, şarqiy ve ğarbiy medeniyetlernifi yıqılışı ve kesilişinde kerçek 
bar oluv, yarımadanıfi büyük tarihiy ketişatınıi devamlı sana olmasına sebep 
oldı. Bu, bir taraftan yerli halqnıñ etraftaki tesir dalğalarına qarşı sofi derecede 
hassaslıq doğurdı, lâkin başga taraftan — bugün bile çeşit saalarnı ve 
dairelernifi tedqiqatçıları içün fevgulâde meraq köstergen eñ zengin medeniy 
mirasta aks oldı. Magalede, mevcut mevzu maqalelernif ve ilmiy tedqiqatlarnı 
materiallarına köre ananeviy qırımtatar çölmek imalâtınıü kiçik bir numayışı 
taqdim etilmekte. 

Anahtar sözler: qırımtatarlarnıü çölmekçiligi, Qırım, inkişaf, ekinci 
işğal, tüşüv. 

Meseleniü qoyuluvı. Qırımtatar çölmekçilik sanatı bir qaç devirde 
inkişaf etti. Daa çoq bu inkişaf 1783 senesindeki ilk rus işğaline qadar devam 
etti. Daa sofra imalatta büyük bir tüşüv ve atta onıfi inqirazı oldı. Bu zenaatnıi 


yafııdan tiklenüvi, 1944 senesinifi sürgüninden soñ 1990 seneleri 


qırımtatarlarnıü gaytuvından sofra mümkün oldı. Lâkin 2014 senesi Rusiye 
tarafından Qırım yarımadasınıfi ekinci işğalı, belli olğan sanat çeşitinifi ilerideki 
tam bir şekilde inkişaf etme imkânını aman-aman togtattı. Şimdi qırımtatar 
çölmekçiliginiüi yafıdan tiklenüv yollarını Ukrainanıü qıta qısmında qıdırmaq 
kerek, çünki, ne yazıq ki, Oırımnıfi özünde mezkür bediiy yaratıcılıq çeşitinifi 
ilerideki tam inkişafı içün şartlar mevcut degil. 

Tedqiqatnıi esas metniniü taqdimatı. Qırım hanlığınıfi tarihiy-medeniy 
inkişafını devirleri ve qırımtatar çölmekçilik imalatınıü inkişafı doğrudan 
biri-birine bağlıdır. 

Çölmekçilik zenaatını aqlı olaraq Qırımdaki efi eski zenaatlardan biri dep 
saymaq mümkün. Qırımdaki ilk arheologik tedqiqatlar ve tapılmalamıfü talili, 
tasnifi ve tasviri ıntılmaları XIX asırnıü sofunda kerçekleştirildi, XX asırnıñ 
20-30 yılları ise mezkür mevzuda daa büyük ölçüde çalışmalarnen tasvirlene. 
Eñ keniş, yer altı araştırmalar XX asırnıi ekinci yarısına rastkele. Bugünki 
vaziyette, Qırım yarımadasınıfi ekinci işğali şaraitinde yerlerde yapılğan ilmiy 
tedqiqatlar imkansızdır. Albu ki bugün Rusiye tarafından Qırım topraqlarında 
izinsiz araştırmalar ve menbalarnı ganunsız qullanılğanına dair açıq 
bildirmeler bar. Bu da tarihiy material ve artefaktlarnıi norma ve qanun 
çerçivesinde qorçalanması ve kelecek tedqiqi içün bir telüke teşkil etmektedir. 

Qadimiy Bospor, Hersones, Yalta cıvarları ve Qızıl-Qoba qobaları 
yerlerinde keçirilgen qazmalar, bugün bilingen çamurdan yapılğan ef eski 
mallarnı ortağa çıqaralar, bularnı arasında: amfora, gügüm, çanaq, tepsi, pifos, 
çölmek suv emici borular, dam kirametleri, mimariy yapılarmıf parçaları, 
eykelçikler. Şarqiy Qırımda, milâttan soñ I-II asırlarına ait daireviy ve 
balçıqtan yapılğan çölmeklernifi parçalanğan ve bütün örnekleri tapılğan edi. 
Ayrıca, bu qırmızı tüske laklanğan ve qara tütengen savut, amfora, maska, 
şemmalardır [2]. 

Çölmek işhaneleri galımtılarınıf ilk tapılmaları XX asırnıñ ortasına aittir. 


Hususan — zemaneviy Keriç, Eski Qırım, Kefe ve Sudaq territoriyalarında. 


Pantikapeyge (zemaneviy Keriç topragları) ait olğan Milâttan evel VI asırdan 
qalğan eki işhane tapılğan ve tedqiq etilgen. Bularnıfi birisinde 1 m diametr ve 
1,5 m yükseklikte olğan eki odalı bir soba ve yanında seti olğan bir iş odası bar 
edi, ihtimal ki, mında bereketlik tapınuvnen bağlı savutlar ve pişken balçıq 
eykelçikler gurutıla edi. 

Eki büyük, 1,3 m diametr qadar sobanı bulunan başga çölmek 
işhanesinde adetteki ioniy türü savutlar — amfora, tepsi, çanaglar ve ilâhre yapıla 
edi [8]. 

Qırım çölmekçiliginifi arheologik tedgigatları mevzusınıfi inkişafına 
müim isseni, Mıkola Barsamov ve Anatoliy Yakobsonnıü ilmiy ekpeditsiyaları 
ve çalışmaları goştı. XX asırnıñ 50-60 seneleri Oırımnıü cenüp-şargtaki eski 
gırımtatar köylerinde (Oapsihor k., şimdi Morske k.; Üsküt k., şimdi Prıvitne, 
Çoban Qule, Kanaka yılğasınıfi yanındaki yerler) VI-IX asırlarına ait sobalar 
keşif etildi. Bu tür tapılmalar, bulunğan bütün çölmeklerniü yerinde imal 
etilgenini iddia etmek içün doğrudan bir temel teşkil etken edi [5]. Orta asır 
devrinde Qırimnii çölmek imalâtı yüksek seviyege ve er taraflama bir 
ilerilemege irişmektedir. 

A. Yakobson «Orta asırdaki Qırım» adlı eserinde, o zamanki mesken 
binalarnı resmini yafıdan yapa ve çölmekçilikten gayrı, bediiy çölmekçilik 
imalatı da olğanını belgiley. Balçıq qurucılıq malzemesi edi, dam kirametlerinifi 
imal etilmesine hızmet ete edi, ev içinde raflarda suvarma savutları bar edi, 
hocalıq odalarında ise pifoslar içinde boğday yedekleri, amforalar içinde — suv, 
şarap, tuzlanğan balıq saqlana edi [11]. 

A. Yakobson, VII-XII asırlarğa ait çölmek mallarını belgilengen zenaat 
işaretlerine de diqqat ayıra ve mevcut örneklerde bu işaretlernifi tamğa ve eski 
türk runlarınen büyük oşavı közetilgenini belgiley 1111. 

Azır çölmek malları künlük yaşayışta keniş bir surette qullanıla edi ve 
ticaret gemilerinde defizni de keçe ediler. Arheologlar tışqı körünişte künlük 


qullanuvda ve satış içün olğan eşyalarnı ayıra. 1999 senesi Taras Şevçenko 


adına Kıyiv milliy universitetinifi arheologik ekspeditsiyasınıü Novıy Svit şeer 
şeklinde qasaba yaqınlarındaki köyde, orta asır devri gemilernifi ğayıp olğan 
yerde yapılğan araştıruv vaqtında, arheologlar tarafından IX-XIII asırlarğa ait, 
tahminen yarım onluq çeşit çölmek malı tarif etildi. Sayılğan eşyalar arasında 
çeşit şekil ve işlevli amforalar, aşhane savutları, pifoslar, suvarma çölmekleri 
bulunmagta 161. 

Vaqıt keçken sayın çölmek mallarını örneklenmesindeki meyillernifi 
yavaş-yavaş defiişmesi közetilmektedir. XI asımıfi suvarma savutınıfi daa bizans 
dekorativ-ameliy sanat ananelerine has açıq-aydın hususiyetleri bar olsa, o vaqıt 
XIII asır malları ise kavkaz ve fars örnekleme motivlernif tesirini taşırlar 1111. 

Qırımda, Altın Ordu devrinde, yüksek ustalıq seviyesindeki bediiy 
çölmeklerniü öz parlaq tarzı işlep çıgarıla. Eñ büyük ilerilemeni, o vaqıttaki 
Solhat (şimdi Eski Qırım) ve Kefe (şimdi Feodosiya) şeerlerinifi iqtisadiy 
merkezlerinde, parlaq özgün bir tarznı elde etken çölmek imalâtı qaydetti. 
Ayrıca, Solhattaki kervan-saraylarnı balçıqtan yapılğan suv boruları ile 
donatılğanı da bilinmektedir. XIV asırğa ait çölmek mallarınıü mevcut 
tapılmaları, daa çoq suvarma savutlarınıfi yapılğanını köstermekte — gügümler, 
kuplar, altı yüksek olğan tepsiler, qumanlar. Eşyalar, ince ve qalın kömme 
çizgilernifi ritmik ardı-sıralığı ve sır altı polihrom tüsü ile parlaq örnek ya da 
ösümlik grafik resminen bezetile edi. Bu tarz, Hersones çölmek bediiy adetini 
açıq bir izine saip edi [11]. 

Bugünge qadar, Ermitaj kollektsiyasınıi ğururı, Solhatnıi orta asır 
şeerinde tapılğan mimariy çiniler, sır altı kobalt boyalaması ile yarı fayanstan 
yapılğan çeşit savutlardır. Ayrı bir hususiyet, suvarma kupudir, üzerinde sgrafito 
tehnikasında yapılğan nar bağçasındakı ziyafet sanasını tasvir etmektedir [11]. 

Ekinci cian cenki vaqtında o zamanki bir çoq tapılmalarnıfi, çölmeklernifi 
örnekleri ğayıp oldı. 

XV asırğa qadar gırımtatar etnosı kesen-kes teşkil oluna ve elbette, 


künlük yaşayışnıfi ve zenaatlarnı öz milliy hususiyetlerini elde etken, eski 


ananelerni miraslağan ve devam etken bir gurum şekillene. Bu tür asabalıg, 
hususan çölmekçilik içün de has edi [1]. 

Qırım hanlığınıfi şeerleri: paytahtı — Bağçasaray, Qarasuvbazar, Gezleve 
defiz limanı faal bir şekilde köterilgende, Qırımda tez iqtisadiy ve medeniy 
ilerileme kerçekleşe. Böylece, bu şeerler qırımtatar zenaatlarınıü esas 
merkezlerine çevirile. O zamanlar Qırımda aralarında "Çölmekçiler" tsehi ile 
beraber tahminen 50 tseh bar edi 131. 

Oırımtatar çölmeklerinif tasnifi, savutlarnıfi esas şekillerini qayd etken ve 
eşyalarnıfi esas hususiyetlerini ve imalât usullarını belgilegen Aliye 
İbragimovanıfi malümatına köre kerçekleştirmek mümkün (71. 

Qazmalar sırasında elde etilgen arheologik materiallar arasında, Qırım 
Hanlığının çölmek malları esas ve eñ büyük tapılma kategoriyasını teşkil 
etmektedir. İlk grupa — suvarma ve quru ziraat çölmeklerden yerli imal 
mallarıdır. Ekinci grupa — şarq ve ğarp aslı, ketirilgen mallardır. 

Bu materialnıfi ayrı emiyeti, Hansaray, Zıncırlı mederese kompleksi ve 
Hacı Geray Han dürbesi yerlerindeki qazmalardan elde etilgen malümatqa 
esaslanğanından ibarettir. Tasnif, bir taraftan kelecekte qoşulacaq bazı çölmek 
grupalarınıfi yetersiz tapılmaları, diger taraftan ise materialnıfi kütlesi, hususan 
da bediiy nümünelerde keniş çeşitlilik sebebinden tam tasvirni bermey bile. 

İlk basamaqta Qırım Hanlığınıi bütün çölmekleri, umum funktsional 
gullanuv hususiyetlerine köre beş bölükke ayırıla: künlük yaşayış savutı, künlük 
yaşayış eşyaları, gurucılıg, tehnologik, ital. Er biri qullanuv funktsional 
saalarında farqlılıq köstergen bir ya da bir qaç çölmek kategoriyasından ibaret. 
Künlük yaşayış savutı çölmekleri üç kategoriyağa ayırıla — savut (umumen, bu 
aşhane savutı), saglama savutı (çeşit mahsullarnıfi taşınması ve saqlanması içün 
ayırılğan) ve mahsus (şemma ya da şamdanlar). 

Künlük yaşayış eşyaları çölmegi eki kategoriyadan ibaret — ilvanlar ve 
tütün üleleri. Qurucılıq çölmegi üç kategoriyadan ibatert — dekorativ qaplama 


taşçıqlar, plinfa-tolalar, dam kirametleri. Tehnologik çölmek eki kategoriyadan 


ibaret — sırlı çölmeklemifi («sepaya») ve suv borularını pişirilmesi içün 
mesnetler. İtal çölmek şarq ve garp aslı çölmekten ibarettir. 

Yerli imal çölmekleri eki esas grupağa ayırıla: guru ziraat ve suvarma. 
Quru ziraat çölmegi teñ olmağan bir şekilde taqdim etilgen. Mevcut malümatga 
köre, dört esas savut çeşitini ayırmag mümkün: aşhane, sofra, mahsus hocalıg 
savutları. 

Aşhane savutı kategoriyası, ince gum garışmasınen yahşı bir hamurdan, 
çölmek daire üzerinde yapılğan çölmeklerden ibarettir. Tam şekilleri az ve 
çeşitleri yetersiz. Saplı ve sapsız çölmekler farqlana. Birincileri kürre korpusına, 
biraz uzatılğan, alçaq boğazğa ve bükülgen tögerek çemberge saip. Tübü tüz, 
yipnen kesim izleri bar. Sap, çembemifi kenarına ve ortasınıfi altındaki 
korpusına tutturılğan. Keniş, tüz tüpke ve keniş, açıq, kürre şekilli bir korpusqa 
saip küçük çölmekler de rastkele. 

Sofra savutları, sofra ve hocalıq savutlarıdan ibaret. Yahşı bir hamurdan, 
tez aylanuv daire üzerinde yapılğan ve yahşı pişirilmege saip. İlk savut 
kategoriyası kasa, tepsi, çölmekten ibaret. Kasalar, künlük yaşayış savutlarını 
efi tarqalğan şekillerinden biridir, standart bir şekilge saip — tüz ya da içke doğru 
egilgen kenarlı alqa altında yarı kürre bir korpus. Tepsiler — keniş açıq, tüz, 
keniş kenarlı ve köterilgen çetlerge saip. Alqa altları kasalardan daa alçaq. 

Suvlama kasaları ve tepsiler daa sıq rastkeleler. Gügümler çeşit tiplerde 
taqdim etile: eki saplı amforağa oşağan, tar boğazlı, kefi boğazlı, eki saplı 
tögerek tüplü, angob resimli eki saplı, bir saplı tar boğazlı, çaynik sümegi kibi 
olğan bir saplı. Saplar boğaznıü ortasına tutturıla ve omuzlarnıü altındaki 
korpusqa endirile. Tübü tüz. Boğazı ince, çoq sıralı, toplama, doğru çizgilernen 
çevrelengen. Eki saplı tar boğazlı gügümlernifi yımırta şeklinde korpusı, tüz 
tübü, yipnen kesilgen izleri bar. 

Tapılmalar arasında eñ çoq gügüm-çayniklerdir. Standart bir şekilge, tar 
boğazğa, biraz uzatılğan ya da kefileşken korpusqa saipler. Yüksek boğaz, 
kesilişte tışqa doğru uzanğan bir çembernen üçköşelik ya da tüzköşelik şeklinde 


bite. Sapı boğaznıfi ortasına tutturılğan ve omuzlarnı altındadır. Sapnıü 
garşısındaki taraftan, omuzlarğa konus şeklinde sümek tutturılğan. Tübü tüz. 
Çölmek açıq qırmızı tüste. Gügümnif umum yüksekligi 0,25 m. 

Hocalıq çölmekleri: amforalar, pifoslar, qumanlar. 

Mahsus çölmek grupası şemmalar, qapaqlar, kürre konuslar, merekep 
savutları, sepalar, ökçelerden ibaret. Gügümler bir saplı, yımırta şeklinde 
korpuslı, aqıtması ile alçaq kef boğazlı, tüz tüplülerden miqdarca üstündir. 
Saplar savutlarnıü boğazına ya da omuzlarına tutturıla edi. Örnekli quşaqlar 
boğaz, omuz ve korpusta yerleştirilgen. Gügüm-çaynikler büyük migdarda 
parça ve bütün savutlar olarag tagdim etilgen. Savut çeşitlerini şimdilik eki 
şekli ayırıla: eki saplı ve bir saplı. 

Diger gügümler, doğru ve dalğalı çizgilernifi çeşit kombinatsiyalarınen 
bezetilgen. Cilâlı gügümler arasında, örnek elementlerinen qırmızı renkli yüzniü 
angobik qaplamaları rastkele. Tapılmalarnıfi sayısına bagılsa, eñ tarqalğan örnek 
sızıqlı-dalğalı edi. Ufaq ölçüli gügümler qararnen 20 sm yüksekligindedir. 
Korpusnıü alt qısmında keniş tüpke, egilgen omuzlarğa keçken aqıtmalı keniş, 
alçaq boğazğa saipler, sapı çemberge tutturılğan ve biraz üzerinde köterilip, 
korpus yüksekliginifi ortasına ene. 

Hocalıq çölmeknifü çeşitligi, tapılmalarğa köre, büyük degil. Amma tam 
da degildir. Bu amforalar, pifoslar, ufaq qumanlar Parçalar arasında qısqa, tar 
boğazlı, ve kemer saplı armut şeklindeki amforalar farglana. Qumanlar — 
tomalaq, biraz uzatılğan bir korpusqa ve tüz, ayırılmağan tüpke saip ufaq, eki 
saplı savutlardır. Saplar alqa şeklinde, omuzlarğa tutturılgan. Savutlar, ağır, 
qalın tüp sayesinde dayanıqlıdır. Saplar seviyesinde yengilden sızılğan 
gorizontal çizgiler bar. Çölmek açıq sarı tüste, savutlar ayaq dairesinde 
yapılğan. Pifoslar tek parçalar şeklinde ve olduqça siyrek rastkeleler. Bular 
bazıda omuzlarında izlernen yaraştırılğan savutlarnıü boz balçıqtan yapılğan 


qalın divarları ve çemberleridir. 


Mahsus gullanuv çölmegi. Mahsus gullanuv çölmegi kategoriyasındaki 
mallar, çeşit işlevlerge saip ufaq eşyalar olaraq taqdim etile: para toplama 
qutuları, şemmalar, qapaqlar, tigeller, kürre konuslar, zenaat aletleri, gurucılıg 
malları. Eşyalar savut ile aynı balçıqtan yapılğan. 

Şemmalar eki türlüdir: şemmalar-tepsiler ve şamdanlar. Birincileri — bir 
sıqma ya da doğru divarları ve yipnen kesilgen izleri olğan yaramay bir şekilde 
ayırılğan tüz tüplü çanaçıq içün çember üzerinde tutturılğan, alçaq divarları ve 
tüz tüplü keniş bir surette açıq savutlardır. Şamdanlar bir ve eki qatlıdır. Bir qatlı 
şamdanlarnıü eñ adiy şekli — yuqarıdan aşağı doğru kenişlegen, içi boş, uzun 
boruçıq, yuqarıda — çıraq içün delik bar. Eki qatlı şamdanlarda da aynı boruçıg, 
orta qısmında teren olmağan tepsiçik tutturılğan, yuqarıda ise çıraq içün delik 
bar. 

Qapaqlar üç türlüdir: disk şeklinde, taqalğa oşağan yarı kürre ve yanaşa 
saplı yarı kürre şeklindedir. Kürre konuslar — kürre şeklindeki korpusqa ve 
konus tüpke saip ufaq, qalın divarlı çölmek savutlardır. Savut, vertikal boru 
şeklindeki deligi olğan yarım kürre başçıqnen bite. Mahsus qullanuv 
çölmeklernif ayrı bir kategoriyasını teşkil etmekteler. Çeşit malümatqa köre em 
yanğın bombaları, em camilerdeki şemmalar, em ayaqyol şişeleri, em künesuv 
saglamag ve taşımag içün savutlar olaraq zan etile ediler. Materiallar 
toplanğanınen, funktsional işletüvleri ve ilâc, mis qoqular, yağ ve başqa 
şingenlikler içün şişeler olaraq qullanılğanları fikri peyda ola. 

Çoq yıllıq arheologik tedgigatlarnıi neticesinde, büyük suvarma 
çölmekleri kollektsiyası toplandı. Çölmekler pişirilgen sofi parlaq, camğa 
oşağan alğa kelgen şeffaf, renksiz sırnen boyalana edi. Sırnıñ terkibine balçıq, 
kvarts qumu ve bazıda qalay qarışıqlı yanğan qurşun kire edi. 

Toplama ve radial örnek kompozitsiyaları hastır. Birincisinde örnek 
saasını toplama oyma çizgileri bir qaç qatlamğa böle, ekincisinde ise saanı 
oyma çizgiler bir qaç sektorge böle. Serbest kompozitsiya pek siyrek rastkele. 


Anatoliy Yakobson radial örnekleme usulunı Cenübiy Kavkaz adetlerinen 


bağlay edi. Savut yaraştırılmasınıü ef tarqalğan motivleri arasında geometrik, 
ösümlik üslübinde, ösümlik-geometrik ve bediiy (misal quşlarnıf tasvirlevi) edi. 

Esas usullardan biri geometrik ve ösümlik yaraştırmanıf birleştirilmesi 
edi. Suvarma çölmekleri çeşit qullanuv mallardan ibaret: aşhane ve sofra 
savutları, mahsus qullanuv malları, tamğalı örnekli ve çeşit şekildeki savutlar: 
kasalar, tepsiler, tabaqlar, kuplar, gügümler, mahsus qullanuv malları — qapaqlar, 
şemmalar, şamdanlar, ilâc savutları — albarello. Kasalar umumen standart bir 
şekildeler ve yalıñız çember şekline köre farqlanalar. Bu, alqa alt üzerindeki yarı 
kürre korpustır, kenarı şişkin, yengilden içine egilgen, qıyış kesilgen ya da 
tomalaqlaştırılğan telnen bite. 

Tüz vertikal kenarlı kasalar daa az rastkele. Kasalarnıi büyükligi 
aman-aman aynı: yüksekligi 6-6,8, çember diametri 15,5-15, alqa altı diametri — 
5,4-6,2 sm. Bütün kasalar iç taraftan (tış taraftan tek kenar) angob etilgen ve 
sırnen qaplanğan. Kasanıfi tek körüngen gısmı, içinde ise — tüp ortası örneknen 
yaraştırılğan. Tış taraftaki kenar, adetince, yeşil tüslü sırnen boyalana edi. Oyma 
resim ile örneklengen kasalar da rastkele. Tapılmalarğa köre, tepsiler kasalar 
miqdarına nisbeten daa az. Korpus divarları yengilden şişkin ya da aman-aman 
tüz. Keniş kenar, mayışıqnen ayrıca kösterilgen, iç tarafqa egilgen ya da 
köterilgen çetke köre gorizontaldir. Alqa altları kasalarda kibi, umumen daa 
alçaq. 

Tabaqlar tepsilernen aynı şekildedir, lakin tepsilerden biraz daa büyük, 
tabagnıfi bütün alanını toldurğan daa renkli, zengin yaraştırmalarnen farqlana. 
Yüksekligi — 9, çember diametri — 30 sm. Ayrıca, savutnıfi alqa altlarında keniş 
bir surette açıq ve teren kasalar da bar. Yalınız tış taraftan kenarı yaraştırılğan, 
örneksiz de rastkeke. Kenarnıfi şekli farqlıdır: bazı allarda yuqarıdan kenişlegen 
ve feston çetnen bitken tüz kenardır, başqa allarda — divarları vertikal ve 
kenardan tış tarafqa ayırılğan. Pialağa oşağan kasalar — ufaq, ince divarlı, alqa 


alt üzerindedir. Korpus yarı kürre şeklinde, çember ince, keskindir. 


Gügümler eki türde rastkele. Birincisi — ke boğazlı, alga alt üzerinde eki 
konus şeklindeki ya da tomalaqlaştırılğan korpuslı bir saplı gügümlerdir. Tış 
taraftan angob yüz ile örneklengen. Ekincisi — tar boğazlı, bir saplı, üst gısmında 
yeşil sırnen boyalanğan gügümler-çayniklerdir. 

Sofra çölmegi bir qaç türge ayırıla. Çölmekler renksiz sır ve sır altı angob 
boyalamalıdır. Tapılmalarnıfi bu çölmek türünifi migdarı diger türlerge nisbeten 
daa az. Savutnıfi gurutılğan yüzüne doğrudan angob boyası sürüle edi, böylece 
resim gabarıg ve eki tüslüdir, çünki beyaz angob gara çölmek fonunda 
açıq-aydın ayırıla ve sır içinden körüne. Dekornıfi umum tüsü bu parçalarnı 
çeşit renk çeşitlerinde defişe edi. Sır altı angob boyalama usulı Yaqın Şarq ve 
Kavkaz, Kiçik Asiya ğarp yalı yerlerinden alınğan ve Qırımda XV-XVII asırlar 
devamında tarqalğan edi. 

Ekinci tür — çölmekler yeşil sır ve sır altı angob boyalamalıdır. Sır 
tüsünüñ parlaqlığı ve toyğunlığı, boya sırınıi terkibine qoşulğan baqır 
oksidlenmesinifi miqdarına bağlıdır. Nevbetteki tür — yeşil sırlı ve angob alt 
zemin üzerinde oyulğan çölmeklerdir. Çölmekler sgrafito usulınen yaraştırılğan, 
angob boyalamasınen yaraştırılğan çölmek miqdarına nisbeten daa üstündir. 
Angob etilgen fon üzerinde sır tüsünen ve angob olmağan resim çizgilerinen 
yaratılğan toyğunlıq ve eki tüslü kompozitsiya, qalın ve ince oyma çizgilerinifi 
birleşüvi sayesinde daa da ifadeli alğa keldi. 

Esas motivnifi qalın ve qoşma elementlernifi ince çizgilernen qayd etme 
usulı keniş bir surette qullanılğan edi. Bu tür çölmeklerniü parçaları arasında 
geometrik ve ösümlik örneklernen yaraştırılğan kasalar, tepsiler, gügümler 
ayırılğan edi. Dörtünci tür — qave renki sırlı ve angob alt zemin üzerinde 
oyulğan çölmeklerdir. Bu tür çölmeklernifü çeşitligi umumen kasa ve piala 
şeklinde taqdim etilmekte. Örnekte eñ çoq geometrik ve ösümlik motivlemif 
birleşüvi rastkele. Efi tarqalğan motiv romb ağıdır. 

Beşinci tür — angob alt zemin üzerinde sarı ve sarı-yeşil sırlı çölmeklerdir. 


Sır tabagasınıfi qalınlığına ve angob tüsüne köre bu, savutnıfi sarı ya da tüssüz 


farglı açıg renkleri edi. Bagır oksidinen yengilden boyalanğan sır sarı-yeşil 
renkni qazana edi. Onıü çeşitliği örneklengen çölmeklerden farqlanmay, amma 
umumen çanaq ve kasalar olaraq taqdim etile. 

Altıncı tür — sarı ve sarı-yeşil sırlı, angob üzerinde oyma resim ile 
yaraştırılğan çölmeklerdir. Daa sıq kasalar, tepsiler, qapaqlar ve kuplar rastkele. 
Örnekli kompozitsiyalar içün radial ve toplama usulları hastır. Savutlar eñ adiy 
geometrik şekillernen yaraştırılğandır. Yedinci tür — angob alt zemin üzerinde 
sgrafito tehnikasında yapılğan quşlar tasviri ile çölmeklerdir. Bu qaverenki, 
tüssüz ve sarı-yeşil sırnen boyalanğan tek ve çoq renkli mallardır. Bu tür 
çölmeklernif tapılmaları azdır. Tehnikiy hususiyetlerge, çölmek tüsüne, balçıq 
keyfiyetine, mal şekline, sır ve boya gammasına, örnekleme motivlerine köre bu 
çölmekler mıtlag yerli imal etilgen mallarğa aittir. Aşhane suvarma çölmek 
taqımı tek bütün savutlar olaraq taqdim etilgen. Mahsus qullanuv suvarma 
çölmekleri. 

Mahsus qullanuv suvarma çölmek mallar taqımı büyük degil. 
Qapaqlarnıü tüz ya da ayırılğan mayışıg kenarlı az-çoq yarı kürre şeklindeki 
korpusı bar. Qapaq kenarınıf alt çeti, gapagnıfi savutqa daa sıqı oturması içün 
bir oyuçıq yapılğan. Qapaqnıf tış yüzü sır altı boyalama ve oyulğan örneknen 
qaplıdır. 

Künlük yaşayışta bir qaç şekildeki şemmalar qullanıla edi: alçaq, basqı 
içün kenarlarında tutturılğan keniş açıq çanaçıqlar, tüz tüplü ve uzun tek parça 
ayaq üstünde açıq savutçıqlar. Eki çanaçıqnıfi içi yeşil sırnen boyalanğan. 
Qullanuvda, yüksek, içi boş bir ayaq üzerinde eki qatlı şemmalar bar edi. Birinci 
qat — şemma ayağını orta qısmına çanaçıq-tepsi tutturıla edi, ekinci qat çıraq 
içün miniatür çanaçıqnen bite edi. Eki çanaçıgnıfi içi yeşil sırnen boyalanğan. 

Merekep savutları — suvarma çölmeknif bir çeşiti, ölçüsi: yüksekligi 4-8 
sm, mallarnıñ omuzlardan diametri 8 sm qadar, boğaz diametri 2-3 sm, böyle 
savutlar oquv müessiselerde yazma, güzel yazı ve resim yapma derslerinde 


merekep ve boya içün gullanıla edi [7]. 


Tedgigatçılar, XIX asırnıi sofilarında XX asımın başlarında şöyle 
gırımtatar çölmek çeşitlerini ayıralar: 
1) o gurucılıg çölmekleri (suv keçirüv içün çölmek boruları, amam 
gızdıruvı içün — gipokaustlar, plinfalar, kirametler, çiniler); 
2) aşhane savutı — aş pişirme savutları, mahsulatnı taşıma, saglama 
içün savutlar; 


3) sofra savutı — gave filcanları, tabaglar; 


4) «heys» tütün üleleri; 


Usta çölmekçi. Bağçasaray Devlet tarihiy-medeniy qoruğu toplamından. QMC. Bağçasaray. 
Adiy ve suvarma çölmek savutları, künlük yaşayışta aş pişirmek, qatıq, 
yoğurt, bal, şarap, quru aşaytlarnı saqlamaq içün qullanıldı. Terrakotta savutınıñ 
hususiyetleri — közenekli divarlar sayesinde dımnı buvlandırmaq. Bu savutlar 
sıcaq mevsimlerde şingenliklerni suvutmaq içün qullanıla edi. Başqa allarda — 
sıqlıqnı teşkil etmek içün — terrakotta malları çeşit usullı işlemeden keçe ediler — 


sütnen pişirilme, sırlama, balavuzlama 1101. 


Aslında çölmek savutnıfi umumiy adı içün eñ sıq «bardaq», «çölmek», 
«çerep» sözleri qullanıla. Esas sözge tarif qoşula ve yañı — mürekkep söz — 
savutnıfi belli bir türüni bildire: gül-bardag, çeçek-çerep ve ilâhre. Sürgünlikten 
evelki Qırımda tarqalğan çölmek mallarnıñ örnekleri şahsiy kollektsiyalarda 
saqlanıp qaldı [1]. 

Aşağıda künlük yaşayış çölmeklermifi esas örneklerinden bazı adlar 
ketirilgen 1101. 

Qoşqulaq — iritilgen yağnı ve tuvar yağnı saqlamaq içün sırlı savut. 


Qoşqulaq. XIX asır. Terrakotta, sır. Şahsiy toplam, QMC. Qarasuvbazar. 


May bardağı — doğrudan aşhane şartlarında qullanmaq içün iritilgen yağ ve 


tuvar yağı içün savut. 


May bardağı. XIX asır. Terrakotta, sır. El Cheber kollektsiya toplamından. QMC. Aqmescit. 


Quza — et ve sebzelerni tuzlamaq ve saqlanmaq içün savut. 


Ouza. XIX asır. Terrakotta. El Cheber kollektsiya toplamından. QMC. Agmescit. 


Gül-çerep — guru aşaytlarnı saqlamaq içün savut. Bağçacılıq ve çeçek 


yetiştiricilik içün de qullanılğanı bellidir. 


Gül-çerep. XIX asır. Terrakotta. El Cheber kollektsiya toplamından. QMC. Aqmescit. 


Süt bardağı — süt içün savut. 


Süt bardağı. XIX asır Terrakotta, sır Bağçasaray Devlet tarihiy-medeniy goruğu 
toplamından. QMC. Bağçasaray. 
Yıbrıq — qaymaq içün kiçik bir savut. 


Yıbrıq. XVIII asır. Terrakotta, sır. Şahsiy toplam, QMC. Oarasuvbazar. 
Qatıq bardağı — qatıq, yoğurt içün savut. 


Qatıq bardağı. XIX asır. Terrakotta. El Cheber kollektsiya toplamından. QMC. Aqmescit. 
Tabaq — azır ekinci aşlar, meyvalar içün savut. 


Manğal — binalarnı qızdırmaq içün bir vasta. 


Mangal. XIX asır. Terrakotta. Dilara Yakubovanın kollektsiya toplamından. QMC. Kezlev, 


Surahi, surayil — suv toldurılması içün savut. 


Surahi, surayil. XIX asır. Terrakotta. Şahsiy toplam, QMC. Bağçasaray. 


Gügüm - suv taşınması ve saqlanması içün savut. 


Gügüm. XX asır. Terrakotta. Şahsiy toplam, QMC. Bağçasaray. 


Quman — namazdan evel abdest almaq, gigiyena protseduraları içün bir savut. 


Ouman. XIX asır. Terrakotta, sır. Bağçasaray Devlet tarihiy-medeniy goruğu toplamından. 


OMC. Bağçasaray. 


Çeltek — çölmek elek. 


Y 


Çeltek. XIX asır. Terrakotta, sır. El Cheber kollektsiya toplamından. QMC. Aqmescit. 


Hum — quru aşaytlarnı saglamag içün savut. 


Hum. XVI asır. Terrakotta. El Cheber kollektsiya toplamından. QMC. Agmescit. 


Bal bardağı — bal saglamag içün savut. 


ÇE ii N 


Bal bardağı. XIX asır. Terrakotta. Şahsiy toplam, OMC. Bağçasaray. 


Badiye — ufaq balalarnıfi gigiyena protseduraları içün savut. 


Badiye. XIX asır. Terrakotta, sır. Şahsiy toplam, QMC. Oarasuvbazar. 

Qırımtatar çölmek savutlarının satılıvı. Qırım, 1907 s. REM toplamından. Moskva. 


Bütün bu mal çeşitliginde, türlü bediiy adetlernifi qırımtatar künlük 
yaşayış çölmek tarzına tesiri qayd etlile. Hususan, Yaqın Şarq ve Kavkaz 
adetlerinif tesiri [9]. 

1783 senesi Rusiye tarafından Qırım yarımadasının işğalinden soñ, 
qırımtatar çölmeginifi inkişafında büyük tüşüv başlandı. 

Keç Orta asır devri Qırımdaki zenaatlarnıfi yükselmesine işaret ete. XVIII 
asırnıfi ekinci yarısında Rusiye tarafından Qırım zapt etilgen soñ, zenaat 
imalatında suratlı tüşüv közetilmekte. XIX asırnıfi sonunda XX asırnıfi başında, 
ustalarnıfi alâ daa faal çalışqanında, qırımtatar medeniyetinifi qısqa bir renessans 
devri rastkele. Bu vaqıtta, tıpqı evelki inkişaf klassik devrinde olğanı kibi, 
zenaatçılıgnıfi dallı şahsiy qurulğan sisteması bar edi. Bu sistemada qaide ve 
qanunlar, iyerarhiya, oquv sisteması, ananeviy adetler iş köre edi. 

Ustalar, er biri baş usta tarafından idare etilgen zenaatlarğa köre tsehlerge 
birleşe ediler. Adiy ustalar, ayrıca usta yardımcıları — qalfalar ve talebeler — 
şegirtler de theh terkibinde bar ediler. Çeşit kölemlik kasalar — kise (kese) imal 
etken ayrıca da çölmek mallarını ve balçıq — çölmek malzemelerinifi ihracatı ve 
italâtı ile oğraşqan keseger çölmekçilerinifi maalleleri aqqında tasvirleri de bar. 

Faqat çeşit imalâtlarnıi mehanizatsiyası neticesinde ve sıfırlı satuv 
fırsatlarının şartları altında bazı zenaatlar yavaştan sönmege başlay 151. Birinci 
cian cenkinif ilerideki vagiaları, açlıq ve Qırımda Sovet akimiyetinifi qurulması 
vaqtında repressiyalar, sofira Ekinci cian cenki ve sürgünlik, qırımtatar 
zenaatlarınıfi evelki yafııdan tiklenüvini yoq ete [2]. 

Böylece, XX asırnıü 20-nci yıllarında Bağçasarayda, Agmescitte, 
Kezlevde ortaqlıqlar teşkil etilgen edi. Çölmek imalâtınıfi renessans merkezi 
Bağçasaraydır, mında «İleri» studiyası faaliyet köstermege başladı. Studiyanıf 
faaliyeti zemaneviy tedqiqatlar içün meraq doğura. Asıl qırımtatar çölmek 
imalâtını bir bütün olaraq daa keniş medeniy kontekstte inkişaf etmek ve 
popularlaştırmaq maqsadınen, «İleri» ortaqlığı ananeviy qırımtatar nağış örnek 


nümünelerini çölmek mallarına keçirip, şahsiy tarzını işlep çıqardı. 


«Bardag»larnıfi, «guman»lamıfi şekilleri adiy ve zarif siluetnen ayırıla. 
Ayrıca, ortaqlıq ustaları çeşit şekillerde ve gullanuv içün suvarma savutlarnı 
yapa ediler. Nağışnıü ösümlik örnek ifadeliligi relyef işlemesinen ayrıca 
kösterile edi ve bunıü içün orta asır qırımtatar mimariy relyef dekorınıñ usulları 
qullanıla edi. Renkler arasında yeşil, sarı, gaverenki tüsler daa çoq qullanıla edi. 
«İleri» ortaqlıqnığ amforaları ve gügümleri bugün Sankt-Peterburg, Aqmescit, 


Yalta müzey kollektsiyalarında saqlanıp qaldı. 


Çiçek savutı «İleri» ortaqlığı XX asırnıi 20-nci seneleri. Mayolika. El Cheber kollektsiya 
toplamından. QMC. Aqmescit. 


Vagıtnen, siyasiy-içtimaiy telükeli al sarsıntısında, çölmek ananeleri, 
qalıplaşqan mallarnıfi adiy çölmek imalâtı seviyesine keçip, tamamınen yoq ola. 

Ekinci cian cenki ve sürgünlik, qırımtatar ananeviy zenaatlarınıi ve 
hususan, çölmekçiliginifi aman-aman unutulmasına sebep oldı. XX asımıf 
70-80-inci yıllarda, çölmekçilik patlaması devrinde, Özbekistanda Seitmemet 
Yakubov, Fevzi İbragimov, İzzet Ablayev kibi ressamlar yapgan künlük yaşayış 
eşyalarını umumbirlik ve cumhuriyet sergilerinde tagdim etken ilk insanlar edi. 
Ustalarnıfi eserleri arasında, o zamanki cumhuriyetnif farqlı şeerlerindeki bir 
çoq içtimaiy binalarını yaraştırğan abideviy eserler ayrıca qayd etilmeli. 
Qırımtatar ressamlarnı adları medeniy alanda tekrar yanğıradı, faqat 
vatanlarından, tamırlarından ve adetlerinden qopma şartlarında ve bu, asıl 


qırımtatar tarzınıfi tamlığını ve kerçekligini aks etip olamadı 161. 


Oırımnıü 2014 senesi Rusiye tarafından işğal etilgeninden soñ, bir çoq 
qırımlı ressam, usta ve mütehassıs, siyasiy basqı ve taqip şartlarında yarımadanı 
terk etmek mecbur qaldı. 

Qırımtatar çölmekçiliginif zemaneviy vaziyetini, kerçekten de yañı 
ananelerni başlatqan bazı ustalar vastasınen tarif etmek kerek. 

Çölmekçiliknifi zenaat ve bediiy işhaneleri arasında bir qaç yafıı ananenifi 
usta-taşıyıcısını ayırmaq mümkün. 

«Ğlınâni vizerunkı» («Çölmek örnekleri») bala çölmek mektep-studiyası, 
Agmescit. 1995-1999 ss. Çölmekçiler Abdül Seit-Ametov, Rustem Yakubov. 
Talebeler: Rustem Skibin. 

«El Cheberə studiyası, Aqmescit. 2000-2013 ss. Çölmekçi Rustem 
Skibin. Talebeler: Eldar Gusenov, Ayder Abibullayev, Asiye Muşurova, Marina 
Kurukçi. 

«Çölmekçi» studiyası, Bağçasaray. 2009-2013 ss. Çölmekçiler Abdül 
Seit- Ametov, Rustem Skibin (2008-2013 ss.), Lutfi Osmanov (2013-2020 ss.). 
Talebeler: Eldar Gusenov, Lutfi Osmanov, İrina Teslenko. 

cTamğap studiyası, Kıyiv. 2014-2020 ss. Çölmekçi Rustem Skibin. 

«Gusenov» ART studiyası, Aqmescit rayonu, Kün Tuvğan köyü. 
2013-2020 ss. Çölmekçi Eldar Gusenov. 

«Tülpan» («Lâle») bala mektep-studiyası. 2018-2020 ss. Çölmekçi Ayder 
Abibullayev. 

«Qırım tarzı» levhası, Agmescit. 2005-2020 ss. Çölmekçi Mamut Çurlu. 
İştirakçiler: Rustem Skibin, Eldar Gusenov, Abdül Seit-Ametov, Lutfi Osmanov, 
İrina Teslenko, Ayder Abibullayev, Asiye Muşurova, Marina Kurukçi. 

Netice. Bugün bir sıra zemaneviy qırımtatar ressamı — Mamut Çurlu, 
Rustem Skibin, Rustem Yakubov, Abdül Seit-Ametov, Eldar Gusenov, Fevzi 
Seithalilov, Şamil İlyasov, İzzet Ablayev, Ayder Abibullayev, Lutfi Osmanov, 
Marina Kurukçi qırımtatar çölmekçiligi ananelerini devam ete ve öz müellif 


baqışlarını qoşalar. 


Rustem Skibin, qırımtatar çölmekçiligi ananelerinifi yafıdan tiklenüv 
yollarını ilk açqanlardan biridir. Skibin, qırımtatar nağışınıi ananeviy 
örneklerinifi kollektsiyasını toplağan ve çezgen ressam ve sanatşınas Mamut 
Çurlunıü materiallarına esaslanıp, çölmek mallarınıfi şahsiy polihrom boyalama 
tarzını yarattı. Sofira, devamlı ameliyatta ve tedqiqatlarda, şu cümleden 
ekspeditsiya tedqiqatlarında da «Quru İsar» özgün müellif tarzı şekillendi. 
Tarzda, asıl ananeler ve ressamnıfi diqqatlı baqışı, eski kodlarnıñ ilerideki 
felsefiy-estetik añlayışınıñ bir teklifi olaraq birleştirildi. Bugün dünyada bu kibi 
boyalama tehnikasını gullanğan dört merkez bar — İran, Türkiye, İspaniya ve 
Ukraina. 

Er ressam yaratıcılığını özüne has özgün tarzı ve hususiyetleri bar. 
Aslında, episi eserlerinde asıl qırımtatar tarzını tapmağa tırışalar ve qadimiy 


Qırım toprağınıfi özgün ruhunı, hatırasını ve tarihını aks eteler. 

